cyanic-selkie/wikianc huggingface dataset:
Տիրամայր Լիտտա
Սյուժե
Նկարում պատկերված է Աստվածամայրը, որը գրկել է մանուկ Հիսուսին։ Մարիամ Աստվածածինը աջ կրծքից կերակրում է մանկանը։ Նկարի ֆոնը իրենից ներկայացնում է պատ երկու կամարակապ պատուհաններով։ Լույսը ներթափանցում է հենց այդ պատուհաններից. ուստի առավել մութ է երևում դիտողի համար։ Պատուհաններից բացվում է բնանկարային տեսարան, որտեղ պատկերված են լեռներ ու ամպեր՝ հիմնականում կապտավուն երանգավորմամբ։ Տիրամոր կերպարը ողողված է լույսով, որը գալիս է դիմացի ինչ-որ մի տեղից։ Մարիամը նրբորեն ու մտազբաղորեն է նայում երեխային։ Տիրամորը Լեոնարդոն վրձնել է կիսադեմով։ Մարիամը չի ժպտում. միայն շրթունքների անկյուններում է թեթևակիորեն ուրվածգվել ժպիտը։ Մանուկը մտացիր կերպով նայում է դիտողին՝ աջ ձեռքով բռնելով մոր կուրծքը։ Իսկ ձախ ձեռքին թռչնակ է՝ փոքրիկ կարմրակատարիկ։
Վառ գեղարվեստական կերպարը փոքր դետալների տեսքով է պատկերել Լեոնարդո դա Վինչին։ Նկարում երևում է այն դրամատիկ պահը, երբ մանուկը բաժանվում է մոր կրծքից։ Տիրամոր հագին կարմիր շապիկ է՝ լայն բացվածքով պարանոցի շուրջը։ Դրա վրա արված են հատուկ կտրվածքներ, որպեսզի առանց զգեստը հանելու, մայրը կրծքով հեշտությամբ կերակրի մանկանը։ Հագուստի մաս են կազմում նաև կապույտ թիկնոցը՝ ոսկեգույն երիզով և թափանցիկ ոսկեկար գլխաշորը։ Նկարի իսկությունը ապացուցող հիմքը գտնվում է փարիզյան Լուվրի թանգարանում։ Այստեղ պահպանվում է Լեոնարդո դա Վինչիի կողմից ուրվագծած էսքիզը, որտեղ պատկերված է նույն Տիրամայր Լիտտան։
Շատ արվեստագետներ կասկածի տակ են առնում այն փաստը, թե Լեոնարդոն չի համարվում նկարի հեղինակը։ Դա բացատրում են նրանով, որ Լեոնարդոյին բնորոշ չէ մանուկներին այդպիսի անբնական դիրքով նկարելը։
Կան ենթադրություններ, որ թեև նկարը վրձնել է Լեոնադրո դա Վինչինն, սակայն մանկան տեսարանը նրա ամենահայտնի աշակերտներից՝ Ջովանի Բոլտրաֆիոյի վրձնին է պատկանում։
Փաստագրական ֆիլմ
Ռուս խորհրդային ռեժիսորներ Պավել Կոգանը և Սերգեյ Սոլովյովը 1966 թվականին համատեղ, թաքնված տեսախցիկով, նկարահանեցին փաստավավերագրական մի ֆիլմ, որի անունն էր «Նայեցեք դեմքին»։ Ֆիլմը պատմում է Էրմիտաժի այցելուների մասին, ովքեր նայում են «Մադոննա Լիտային»։
Արտաքին հղումներ
Կատեգորիա:1490 նկարներ Կատեգորիա:Լեոնարդո դա Վինչիի նկարներ Կատեգորիա:Վերածննդի կերպարվեստ Կատեգորիա:Էրմիտաժի նկարներ Կատեգորիա:Մարիամ Աստվածածինը գեղանկարչության մեջ
Ալեքսինո Օտդելենիե
Ալեքսինո Օտդելենիե (Алексино Отделение), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 68 մարդ։
Գոլուբովկա (գյուղ, Կալինովկայի շրջան)
Գոլուբովկա (Голубівка), գյուղ Ուկրաինայի Վիննիցայի մարզի Կալինովկայի շրջանում։ Բնակավայրը նախկինում նաև անվանվել է Լեոնարդովկա։ Հիմնադրվել է 1946 թվականին։
2001 թվականի տվյալներով Գոլուբովկա գյուղում բնակվում էր 279 մարդ։ Բնակավայրը զբաղեցնում է 0,786 կմ² տարածք։ Բնակչության խտությունը կազմում էր 354,96 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Ճուրնալի
Ճուրնալի (ჭურნალი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում ։
Դիրք
Գյուղը գտնվում է ծովի մակարդակից 720 մետր բարձրության վրա։ Շրջկենտրոն Սաչխերեից հեռու է 17 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 94 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սաչխերեի շրջան‎‎
Ամելիա (քաղաք)
Ամելիա (Amelia), քաղաք Իտալիայում, գտնվում է Ումբրիա մարզի Տեռնի գավառում ։
Բնակչությունը կազմում է 10 813 մարդ (2011), բնակչության խտությունը՝ 82 մարդ/կմ²։ Տարածքը կազմում է 132,5 կմ²։ Փոստային ինդեքս՝ 5020։ Հեռախոսային կոդ՝ 00744։
Սուրբ Ֆիրմինան (Սանտա Ֆերմինա) հարգվում է որպես քաղաքի հովանավոր։ Քաղաքի օրը նշվում է ամեն տարի նոյեմբերի 24-ին։
Ժողովրդագրություն
Բնակչության թվաքանակի փոփոխությունները.
Խիդմաղալա
Խիդմաղալա (ხიდმაღალა), գյուղ Վրաստանում։ Գտնվում է Գուրիայի մարզի Լանչխութի շրջանում։
Դիրք
Գյուղը գտնվում է ծովի մակարդակից 3 մետր բարձրության վրա՝ Սև ծովի ափին։ Շրջկենտրոն Լանչխութից գտնվում է 26 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 756 մարդ, մեծամասնությունը՝ վրացիներ։
Տրանսպորտ
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Լանչխութի շրջան
Աստերոիդների ցանկ (112301-112400)
Աստերոիդների ցանկ (112201-112300) * Աստերոիդների ցանկ * Աստերոիդների ցանկ (112401-112500)
Նոյթրաուբլինգ
Նոյթրաուբլինգ (Neutraubling), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 12 808 մարդ (դեկտեմբերի 31, 2010 թվական) ։ Զբաղեցնում է 12,00 կմ² մակերես տարածք։ Պաշտոնական կոդ՝ 09 3 75 174։
Արտաքին հղումներ
Կատեգորիա:Գերմանիայի բնակավայրեր
Երևանի թատրոնների ցանկ
Հայաստանի մայրաքաղաք Երևանը նաև երկրի մշակութային կենտրոնն է ։
Ծանոթագրություններ
Կատեգորիա:Երևանի շենքեր և կառույցներ Կատեգորիա:Հայկական մշակույթ Կատեգորիա:Հայաստանի թատրոններ
Ոչ մի տեղ․ արտաքսման մի պատմություն
«Ոչ մի տեղ․ արտաքսման մի պատմություն» (Nowhere, a Story of Exile), ամերիկահայ գրող, դասախոս, իրավաբանական գիտությունների թեկնածու Աննա Աստվածատուրյան Թերքոթի գիրքը, որը լույս է տեսել 2012 թվականին ։
Պատմություն
Գրքի գլխավոր հերոսուհին հանդիսանում է հեղինակը, որը ծնվել է Բաքու քաղաքում։ Գրքում պատմվում է, թե ինչպես է ընտանիքը Բաքվում առերեսվում  ազգային բռնության և բնաջնջման ։ Գրքի հերոսուհին  մոտ 10 տարեկանում ընտանիքի հետ  արտաքսվում է Հայաստան, որտեղ 3 տարի որպես փախստական ապրելուց հետո՝ 1992 թվականին տեղափոխվում է  ԱՄՆ։
Հոսթայան
Հոսթայան, գյուղ Արևմտյան Հայաստանում, Վանի վիլայեթի Նորդուզի գավառակում։
Ոչ մի տեղ․ արտաքսման մի պատմություն
Պատմություն
Գիրքը լույս է տեսել անգլերեն, 2017 թվականին թարգմանվել է ռուսերեն, որի շնորհանդեսը տեղի է ունեցել Սանկտ Պետերբուրգում՝ «Վերնատուն» մշակութային կենտրոնում ։
Հոսթայան
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Տիռի (գյուղ, Լասվա շրջան)
Տիռի (Tiri), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 5 մարդ։
Արտաքին հղումներ
Կատեգորիա:Էստոնիայի Վիրումաա նահանգի Լասվա շրջանի բնակավայրեր Կատեգորիա:Էստոնիայի գյուղեր
Սոցիալական կապիտալ
Սոցիալական կապիտալ նաև մշակութային կապիտալ, քաղաքացիական կապիտալ, հասկացություն հասարակագիտության, տնտեսագիտության և քաղաքագիտության ոլորտներում։ Այն սահմանում է հասարակության մեջ սոցիալական կապերի որակը, օրինակ՝ անծանոթներին օգնելու պատրաստակամությունը։ Այն դիտարկվում է որպես հասարակության առանձնահատկություն, որը որոշում է այս կամ այն երկրում կյանքի որակը։
Ֆիզիկական և մարդկային կապիտալին զուգընթաց, սոցիալական կապիտալը որպես ամբողջություն մեծացնում է տվյալ հասարակության արտադրողականությունը։ Նոր Զելանդիան, Նորվեգիան, Շվեյցարիան և Շվեդիան սոցիալական կապիտալի մակարդակով համարվում են առաջատար երկրներ։
1990-ական և 2000-ական թվականների ընթացքում սոցիալական կապիտալի հայեցակարգն ավելի տարածված է դարձել հասարակական գիտությունների, ինչպես նաև քաղաքականության լայն շրջանակներում ։
Պատմություն
Միավորմամբ կառավարման ուժը շատ փիլիսոփաների կողմից ընդգծվել է հին ժամանակներից մինչև 18-րդ դար՝ Արիստոտելից մինչև Թովմա Աքվինացի և Էդմոնդ Բյորկ ։ «Սոցիալական կապիտալ» տերմինը գործածվել է 1890 թվականից, այնուհետև լայն տարածում է գտել 1990-ականների վերջին ։ 1916 թվականին Լ. Ջ. Հանիֆանի «Գյուղական դպրոցներին տեղական աջակցություն ցուցաբերելու» հոդվածը «սոցիալական կապիտալ» տերմինի առաջին դրսևորումներից է` սոցիալական համախմբվածության և հասարակության մեջ անձնական ներդրումների առումով ։
Ջեյն Ջեյքոբսը այս տերմինը գործածել է 1960-ականների սկզբին։ Չնայած որ նա չի տրամադրել «սոցիալական կապիտալ» հասկացության հստակ սահմանումը, դրա օգտագործումը վերաբերել է կապերի կարևորությանը ։ Քաղաքագետ Ռոբերտ Սոլսբերին «քննադատական խմբերի ձևավորման կարևոր բաղադրիչ» (critical component of interest group formation) տերմինն առաջարկել է 1969 թվականին` իր Midwest Journal of Political Science ամսագրում լույս տեսած «Հետաքրքրությունների խմբի փոխանակման տեսություն» հոդվածում։ Սոցիոլոգներ Ջեյմս Քոուլմանը, Բարրի Վելմանը և Սքոթ Ուորթլին հայեցակարգը մշակելիս և հանրահռչակելիս ընդունել են Գլեն Լոուրիի 1977 թվականի սահմանումը ։ 1990-ական թվականների վերջին հայեցակարգը ձեռք է բերել հանրաճանաչություն՝ դառնալով Համաշխարհային բանկի հետազոտական ​​ծրագրի հիմնական թեման և մի քանի հիմնական գրքերի առարկա, այդ թվում՝ Ռոբերտ Պուտնեմի «Բոուլինգ միայնության մեջ», Լյուիս Ֆելդշտեյնի և Պուտնեմի «Ավելի լավ է միասին» (Better Together) գրքերը։
Պիեռ Բուրդյո
Սոցիալական կապիտալ հասկացությունը 1980 թվականին ներդրել է Պիեռ Բուրդյոն` սոցիալական կապերը նշելու համար (այն կարող է հանդես գալ որպես օգուտ ստանալու ռեսուրս)։ Պիեռ Բուրդյոյի հայեցակարգում սոցիալական կապիտալը բացառապես խմբային ռեսուրս է։
Սոցիալական կապիտալի արժեքը գործարքի ծախսերը նվազեցնելու ունակության մեջ է, ինչն ի վերջո հանգեցնում է կազմակերպության շահույթի բարձրացմանը։ Սոցիալական կապիտալի կառուցման նախադրյալը մյուս խմբի անդամների հետ բարեկամական և ազնիվ հարաբերությունների հաստատումն է։ Պահպանելով «փոխադարձաբար շահավետ» պայմաններ, այսինքն` անընդհատ մեծացնելով ընդհանուր սոցիալական կապիտալը, խմբի անդամներն ամրապնդում են կապերը միմյանց միջև և միևնույն ժամանակ դառնում են որոշակի իմաստով ավելի հարուստ։ Այլ կերպ ասած՝ որքան ուժեղ են հարաբերությունները, և որքան մեծ է կախվածությունը, այնքան մեծ է սոցիալական կապիտալը։ Որքան ավելի շատ սոցիալական կապիտալ կա, այնքան պակաս է հարաբերությունների նորմատիվ կարգավորման անհրաժեշտությունը։ Այսպիսով, ժամանակն ու գործարքի մյուս ծախսերը կրճատվում են. կարիք չկա գրավոր համաձայնագրեր գրառել, արտաքին վկաներին և իրավարարներին ներգրավել և այլն ։
Ջեյմս Կոուլման
Կոուլմանը նաև մշակել է «լավ աշխատանքների համար վարկ» հայեցակարգը։ Դա հիմնված է այն դրույթի վրա, որ սոցիալական կապիտալը չափվում է ոչ այնքան օգտակար կապերի քանակով, որքան դրանց որակի։ Սրանից հետևում է, որ սոցիալական բարձրագույն կապիտալն այն խմբերի մեջ է, որտեղ մարդիկ ամենից շատ վստահում են միմյանց։ Նման բարձր մակարդակի վստահության համար ստեղծվում են հատուկ պայմաններ։ Խմբի բոլոր անդամները կախված են միմյանցից և ստիպված են միմյանց տալ այսպես կոչված «վարկեր», «հավատարմագրային ստացականներ»։ Այսպես է ներկայացնում Ջ. Կոուլմանը «բարի գործերի հաշվառումը»։ Այլ կերպ ասած, հարաբերությունները կառուցված են «դու՝ ինձ, ես՝ քեզ» սկզբունքով, և այն դեպքում, երբ մեկն օգնում է մեկ ուրիշի, մնում է պարտքի մեջ։ Այդ պահին նա տալիս է վստահության ստացական, որը պարտավորում է հետագայում վերադարձնել օգնությունը։ Ըստ Կոուլմանի` խմբում որքան շատ են այդպիսի չվճարված վարկերը, այնքան բարձր է սոցիալական կապիտալը. մարդիկ այլևս չեն կարող լքել համակարգը, նրանք այնքան սերտորեն փոխկապակցված են, որ մեկ օղակի ելքը ոչնչացնում է ամբողջ շղթան։ Այսպիսով, օգտագործելով սոցիալական կապիտալը, մարդը սպառում է այն (ստացվում է «պարտքի մեջ է»)։ Օգնելով ուրիշներին («տալով կրեդիտ») օգտագործել այն, նա ընդլայնում է սեփական մենաշնորհը։ Դժվարությունը կայանում է նրանում, որ օգտակար լինելու համար դուք նույնպես պետք է օգտագործեք ձեր կապերը։ Սա փակ շրջան է։ Որքան շատ հանձնառություն, այնքան ուժեղ համակարգ ։
Ռոբերտ Պատնեմ
Ռոբերտ Պատնեմն առաջարկել է սոցիալական կապիտալի նոր կառուցվածք՝ սոցիալական նորմեր, սոցիալական կապեր և վստահություն։ Առաջին երկու գործոններն ըստ էության անհատի սոցիալ-հոգեբանական հատկանիշներն են։ Հետևաբար Պատնեմը չափում է սոցիալական կապիտալը` օգտագործելով այնպիսի անհատական ​​ցուցանիշներ, ինչպիսիք են շփումների ինտենսիվությունն ու ուժը, հասարակական ասոցիացիային անդամակցությունը, ընտրական գործունեությունը, հարաբերությունների բավարարումը, փոխադարձ նորմերի պահպանումը, անվտանգության զգացողությունը, հարևանների և սոցիալական ինստիտուտների նկատմամբ վստահությունը։ Խմբային կամ տարածքային ցուցանիշները ձեռք են բերվում անհատական ցուցանիշների համախմբման միջոցով ։
Պատնեմի «Ստիպելով ժողովրդավարությանն աշխատել։ Քաղաքացիական ավանդույթներ ժամանակակից Իտալիայում» գիրքն անցում էր սոցիալական նորմերի կարևորության որակական քննարկումից ավելի հիմնարար ուսումնասիրության։ Համեմատելով 1960-ական թվականներին Իտալիայում իշխանությունների ապակենտրոնացման վերաբերյալ բարեփոխումների արդյունքները՝ Պատնեմն ուշադրություն է հրավիրել այն փաստի վրա, որ հյուսիսային շրջանները, որտեղ մարդիկ ավելի շատ սոցիալապես ակտիվներն (ընտրողների մասնակցության, ասոցիացիաների մասնակցության, տեղական գործերին հետաքրքրելու առումով) ավելի լավ են օգտագործել փոխանցված լիազորությունները, «պասիվ» հարավում, ընդհակառակը, կառավարման որակն ընկել է։ Միևնույն ժամանակ, առկա է պատմության մեջ քաղաքացիական ներգրավվածության հստակ կապ` միջնադարում անկախության և ինքնակառավարման փորձը։ Այդ ժամանակից ի վեր կայուն աճել է սոցիալական կապիտալին նվիրված գիտական ​​հոդվածների քանակը։
Կառուցվածք
Դասական մոդելում սոցիալական կապիտալը բաղկացած է երեք տարրերից.
Գործոններ
Ըստ Ռոբերտ Պատնեմի երեք գործոնային մոդելի՝ սոցիալական կապիտալն ունի հետևյալ կառուցվածքը.
Ազգակցական կապեր
Հետազոտությունները ցույց են տալիս ազգակցական կապերի դերը հասարակության մեջ. որքան ուժեղ է ազգակցական կապերի ազդեցությունը, այնքան ավելի քիչ է վստահությունն անծանոթ մարդկանց և նրանց հետ շփվելու պատրաստակամությունը (Jonathan Schulz, Joseph Henrich at all): Հարազատների նկատմամբ ավանդական կողմնորոշումը հանգեցնում է ընդհանուր առմամբ հասարակության նկատմամբ վստահության մակարդակի նվազմանը, որն էլ իր հերթին դանդաղեցնում է վերջինիս զարգացումը։ Մյուս կողմից, օտարերկրացիների նկատմամբ վստահության մակարդակը կապված է տվյալ երկրի բնակչության մեկ շնչի հաշվով եկամտի մակարդակից ։
Քրիստոնեություն
Հետազոտությունները մատնանշում են քրիստոնեության դերը օտարերկրացիների նկատմամբ վստահության մակարդակի բարձրացման գործում, ինչը պատմականորեն հանգեցրել է կյանքի ընդհանուր ստանդարտի բարձրացման ։ 6-16-րդ դարերում միջնադարյան Եվրոպայում կաթոլիկության զարգացման հետ տարբեր երկրներում բնակչության ժամանակակից ստանդարտի հետ համեմատելը ցույց է տալիս այդ ցուցանիշների դրական կոռելյացիան։ Քրիստոնեության ազդեցությունը կարելի է հայտնաբերել նաև քրիստոնյա արտագաղթողների ստեղծած երկրներում, ինչպիսին է ԱՄՆ-ը ։
Չափում
Գաղափարների անորոշության պատճառով սոցիալական կապիտալը չափվում է բոլորովին տարբեր ձևերով՝ կախված ենթատեքստից։ Միջտարածաշրջանային հետազոտություններում սոցիալական կապիտալի ամենատարածված միջոցառումներից են արժեքները (վստահություն, հարգանք շրջապատի նկատմամբ, օգնության պատրաստակամություն, հանդուրժողականություն), զուգորդումների և հետաքրքրությունների ակումբների անդամությունը (օրինակ՝ արհմիություններ), բարեգործությունը, կամավորությունը, ոչ առևտրային կազմակերպությունների զարգացումը։ Ցուցանիշների ընտրության ընդհանուր մոտեցումը հիմնված է սոցիալական կապիտալի ավելի սահմանափակ տնտեսական սահմանման վրա` որպես ընդհանուր նորմերի և արժեքների մի շարք, որոնք թույլ են տալիս հասարակությանը լուծել հանրային բարիք ապահովելու խնդիրը։
Հակասականություն
Մինչ օրս չի ձևավորվել սոցիալական կապիտալի հետազոտության և դրա չափման ընդհանուր մեթոդաբանություն։ Սա չի կարող ազդել ուսումնասիրությունների որակի, ինչպես նաև դրանց մեկնաբանման վրա ։
Արտաքին հղումներ
Կատեգորիա:Հասարակագիտություն Կատեգորիա:Կապիտալ Կատեգորիա:Տնտեսական ռեսուրսներ Կատեգորիա:Տնտեսագիտական տերմիններ
Հայոց պատմության ժամանակագրություն
Ստորև ներկայացվում է Հայաստանի ժամանակագրությունը։
Կաստլ (Վերին Բավարիա)
Կաստլ (Վերին Բավարիա) (Kastl (Oberbayern)), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 2640 մարդ է (ըստ 2010 թվականի դեկտեմբերի 31-ի) ։ Տարածքը 27,36 կմ² է։ Պաշտոնական կոդ՝ 09 1 71 121։
Արտաքին հղումներ
Կատեգորիա:Գերմանիայի քաղաքներ
Նիկողայոս (կոմիտ)
Նիկողայոս կոմիտ («կոմս»), Բուլղար -  ազգությամբ հայ տարածքային կառավարիչ   Բուլղարիայի առաջին կայսրության շրջանում։ Բուլղարական Կոմսաձագերի (Կոմիտոպուլի) կայսերական դինաստիայի հիմնադիրն է։
Կյանքը
Ըստ Ստեփանոս Տարոնեցու Նիկողայոսի ընտանիքը ծագում է Մեծ Հայքի Դերջանի շրջանից: Ամուսնացած է եղել Աշոտ II թագավորի դուստր Հռիփսիմեի հետ։ Զույգն ունեցել է չորս որդիներ՝ Դավիթը, Մովսեսը և Ահարոնն ու Սամուելը, որոնք միասին հայտնի են իբրև Կոմսաձագեր (Կոմիտոպուլի, հուն.՝ Kometopouloi, «կոմսի որդիներ»): 970-ական թվականներին եղբայրները հաջող ապստամբություն են բարձրացնում Բյուզանդական կայսրության դեմ, որ կարճ ժամանակ առաջ նվաճել էր Բուլղարիան։ Մինչ իր եղբայրների մահը Սամուելը մնում է Բուլղարիայի անվիճարկելի առաջնորդը, կառավարելով որպես ցար 996-1014 թվականները:
Ներկայացվածից բացի այլ տեղեկություն չկա Նիկողայոսի մասին։ Նա, հնարավոր է, կառավարել է նաև Սերդիկան կամ, ըստ այլ աղբյուրների, եղել է տեղական կոմսը (ժամանակակից Մակեդոնիայի Հանրապետություն)։
923 թվականին Սամուել արքան Պրեսպա լճի մոտակայքում արձանագրություն է թողել, որում հիշատակում և մեծարում է իր ծնողներին և Դավիթ եղբորը։
Աղբյուրներ
Կատեգորիա:Կոմսաձագեր Կատեգորիա:10-րդ դարի ծնունդներ Կատեգորիա:10-րդ դարի մահեր
Ալեյկինո (գյուղ, Սուրսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուլյանովսկի մարզի Սուրսկի շրջանի բնակավայրեր
Գուլևցի (ավան, Կալինովկայի շրջան)
Գուլևցի (Гулівці), ավան Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Գուլևցի ավանում բնակվում էր 378 մարդ։ Բնակավայրը զբաղեցնում է 2,5 կմ² տարածք։ Բնակչության խտությունը կազմում էր 151,2 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի ավաններ
Eyes on You (ալբոմ)
Eyes on You, հարավկորեական բոյ բենդ GOT7-ի ութերորդ մինի ալբոմը։ Այն թողարկվել է 2018 թվականի մարտի 12-ին JYP Entertainment և IRIVER Inc լեյբլով  ։ Ինչպես և նրանց նախորդ ալբոմները, խմբի անդամները նույնպես մասնակցել են երգի համատեղ հեղինակությանը և համատեղ արտադրությանը այլ պրոդյուսերների, այդ թվում՝ Mirror BOY-ի, D. ham-ի, Munhan Mirror-ի միջոցով։ Ալբոմը պարունակում է յոթ երգ, այդ թվում «Look» և «One and Only You» երգերը Հյորինի մասնակցությամբ ։
Երգեր
«Look»
«One and Only You»
Ծանոթագրություններ
Կատեգորիա:Քեյ փոփ մինիալբոմներ
Կոլոսովկա (գյուղ, Նարոդիչի շրջան)
Կոլոսովկա (Колосівка), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1652 թվականին։
2001 թվականի տվյալներով Կոլոսովկա գյուղում բնակվում էր 0 մարդ։ Բնակավայրը զբաղեցնում է 0,227 կմ²։
Կամարես
Կամարես (Camarès), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 975 մարդ, բնակչության խտությունը` 23.29 մարդ/կմ²։ Բնակավայրը զբաղեցնում է 41.86 կմ² տարածք։
Աշխարհագրություն
Գտնվում է Փարիզ քաղաքից 570 կմ հարավ, Թուլուզ քաղաքից` 120 կմ արևելք, Ռոդեզ քաղաքից` 65 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 567 աշխատունակ (15-64 տարեկան) բնակիչ, որոնցից ակտիվ էին 417-ը, իսկ ոչ ակտիվները` 150։ Ակտիվության ցուցանիշը կազմում է 73,5 %։ 417 աշխատունակ մարդկանցից աշխատել է 380 անձ (208 տղամարդ և 172 կին)։ Գործազուրկ են եղել 37 անձ (25 տղամարդ և 12 կին)։ 150 անաշխատունակներից 29-ը եղել են աշակերտներ կամ ուսանողներ, 69-ը` թոշակառուներ, իսկ 52-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տատիկի հեքիաթը (նկար)
Կտավն ունի 94.5 սմ բարձրություն, 103 սմ լայնություն, նյութը՝ կտավ, յուղաներկ ։
Նկարագրություն
«Տատիկի հեքիաթը» կտավում առկա է Արփենիկ Նալբանդյանի համարձակ, ստեղծագործական ակտիվ վերաբերմունքն ընտրած թեմայի նկատմամբ։ Կտավը լի է հույզերով, դրական տրամադրությամբ, հանգստությամբ, նաև` տխրությամբ։ Նկարչուհին գույները համադրել է վարպետորեն` լավ ներկայացնելով հագուստի ֆակտուրան։ Տատիկը հեքիաթ է պատմում խորիմաստ, բարի, հարազատ հայացքով։ Արփենիկ Նալբանդյանը լավ է ներկայացրել տատիկի կերպարը. տեսանելի են նրա կիսով չափ ճերմակած մազերը, դիմագծերի արտահայտված կնճիռները, հնամաշ, աշխատող ձեռքերը։
Թոռնիկի կերպարը նկարչուհին ներկայացրել է երազային, մանկական ու մաքուր։ Նա ձեռքն այտին դրած լսում է տատիկի հեքիաթը։ Նկարչուհին թոռնիկի դեմքի մշակումն արել է շատ մանրամասն։ Կտավում պատկերված է լույս ու ստվերի հակադրությունը թե՛ դեմքերի ներկայացման, թե՛ հագուստների մեջ։ Կտավում պատկերված է կենցաղային, բայց ոչ սովորական իրավիճակ։
Արտաքին հղումներ
Կատեգորիա:Արփենիկ Նալբանդյանի նկարներ Կատեգորիա:1953 նկարներ Կատեգորիա:Հայաստանի ազգային պատկերասրահի նկարներ Կատեգորիա:Կանայք կտավներում
(9810) Էլանֆիլեր
(9810) Էլանֆիլեր (Elanfiller), աստերոիդ աստերոիդների հիմնական գոտում։ Հայտնաբերվել է 1998 թվականի սեպտեմբերի 14-ին ԼԻՆԵԱՐ ծրագրի կողմից Սոկոռոյում ։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:ԼԻՆԵԱՐ ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(1929) Կոլլաա
Միջին հեռավորությունը Արեգակից կազմում է 2,363104 ա. մ., առավելագույնը մոտենում է 2,1871 ա. մ. հեռավորության վրա և հեռանում 2,5391 ա. մ. ։ Արեգակի շուրջ մեկ ամբողջական պտույտ է կատարում 1326,85 երկրային օրվա ընթացքում, իր ուղեծրով շարժվելով միջինում 0,271319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,78° անկյուն։
Կոլլաա աստերոիդը պատկանում է Վեստայի աստերոիդների ընտանիքը, որի մեջ ներառված են այս պահին հայտնի 6051 անդամներ։ Ընտանիքի ներքին սահմանը անցնում է 2,26 ա. մ. հեռավորության վրա Արեգակից, իսկ արտաքին սահմանը՝ 2,48 ա. մ.-ի վրա։
Ըստ Տոլենի սպեկտրալ դասակարգման պատկանում է V դասին ։
Արտաքին հղումներ
Կատեգորիա:Աստերոիդների դաս V Կատեգորիա:Վեստայի ընտանիքի աստերոիդներ Կատեգորիա:1939 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ծոփք
Ծոփք (Ծոփաց աշխարհ, Չորրորդ հայք, Հունարեն՝ Sophene), Մեծ Հայքի երկրորդ նահանգը։ Ք.ա 3-րդ դարի առաջին կեսին ստեղծվել է Ծոփքի և Կոմմագենեի միացյալ թագավորությունը։
Անվան Ծագում
Չորրորդ Հայք անունը այս երկրի համար գործածության մեջ մտավ 536 թվականին Հուստինիանոս կայսրի կատարած վարչական վերափոխությունից հետո, երբ նա Հայաստանի այս մասը վերածեց բյուզանդական պրովինցիայի և կոչեց Չորրորդ Հայք։ Հնում այս երկիրը կոչվում էր Ծոփք։ Ֆեոդալական հարաբերությունների խորացման և Ծոփքի՝ առանձին նախարարությունների մասնատվելու հետևանքով փոխվեց նաև նրա նախկին ընդհանուր անունը(Ծոփք) և երկիրը կոչվեց Նախարարական Հայաստան կամ Սատրապական Հայաստան, որը 536 թվականին անվանվեց Չորրորդ Հայք։
Աշխարհագրություն
Չորրորդ Հայքը տարածվում էր Արևմտյան Տիգրիսի վերին Արածանիի ստորին հոսանքների շրջաններում, հյուսիսում, հյուսիս-արևելքում և արևելքում սահմանակից էր Բարձր Հայքին, Տուրուբերանին և Աղձնիքին, հարավում Միջագետքից բաժանված էր Մասիուսի լեռներով, իսկ արևմուտքում Եփրատ գետով սահմանակցվում էր Փոքր Հայքին ու Կապադովկիային։
Չորրորդ Հայքի ռելիեֆը բազմազան է։ Այստեղ կան և բարձր լեռնաշղթաներ, և գետահովիտներ, և դաշտեր։ Նա ամբողջությամբ ոռոգվում է Արևմտյան Տիգրիսով ու Արածանիով։ Կլիման ևս բազմազան է։ Նրա հարավային մասի՝ Հայկական Տավրոսից հարավ ընկած շրջանների կլիման չոր մերձարևադարձային է, մինչդեռ հյուսիսային մասի կլիման բարեխառն է և ստանում է բավարար քանակությամբ տեղումներ։
Չորրորդ Հայքում առանձնապես բերրի հողեր ունեն Խարբերդի և Բալահովիտի դաշտերը։ Հյուսիսային լեռնային շրջաններում մեծ տարածում ունեն անտառները, նշանավոր է նավթի, պղնձի, կապարի և արծաթի հանքավայրերով; Նրա պղնձի, կապարի և արծաթի հանքերը մարդկությանը հայտնի են հնագույն ժամանակներից և արտահանվել են բավական մեծ քանակությամբ; Գունավոր մետաղների հանքավայրերը հիմնականում գտնվում են Արևմտյան Տիգրիսի ճյուղերից մեկի՝ Արղանա գետի հովտում։
Վարչական բաժանում
Ծոփքը ըստ «Աշխարհացոյց»ի բաղկացած էր հետևյալ10 գավառներից.
Պատմություն
Ք.ա 2-րդ հազարամյակում Ծոփքի տարածքում ձևավորվել են առաջին ցեղային միավորումները։ Այս երկրամասը նախաուրարտական և ուրարտական շրջանում մտնում էր Նաիրյան երկրների կազմի մեջ և հայտնի էր Ծուպանի անունով, ուրարտական պետության անկման շրջանում միացել էր արմենների ցեղային միությանը։ Խեթական թագավոր Սուպիլուլիումա I–ի արձանագրություններում արդեն հիշատակվում է Ծոփքի միասնական իշխանության մասին, որը ընդդիմացել է խեթական հզոր պետության և ապաստան տվել խեթացի դժգոհ տարրերին։ Ք.ա 13–9-րդ դարերում պարբերաբար ենթարկվելով Ասորեստանի կողոպտչական արշավանքներին՝ կասեցվել է Ծոփքի զարգացումը։ Ք.ա 9-րդ դարի վերջին քարորդից Ծոփքը, ընդգրկելով Վանի թագավորության կազմում, նոր վերելք է ապրել։ Աքեմենյանների տիրապետության ժամանակաշրջանում (6-4 Ք.ա) այս երկրամասը Հայաստանի մի շարք այլ շրջանների հետ միասին կազմում էր պարսից աշխարհակալության 13-րդ սատրապությունը, որը Քսենոփոնի մոտ կոչված է Արևմտյան Հայաստան (Արևմտյան Արմենիա)։
Ք.ա 4-րդ դարի սկզբից Ծոփքը եղել է Երվանդունիների հայկական պետականության կազմում։ Աշխարհագրականորեն մոտիկ գտնվելով հելլենիստական կենտրոններին՝ Ծոփքը ապրել է տնտեսական և մշակութային նոր առաջընթաց։ Սակայն Ք.ա 3-րդ դարի կեսին Ծոփքը Սելևկյան պետության միջամտությամբ անջատվել է Մեծ Հայքից և կազմել ինքնուրույն թագավորություն։ Ք.ա 3-րդ դարի վերջին Անտիոքոս III Մեծը նվաճել է Ծոփքը և դարձրել Սելևկյան պետության նահանգ՝ այստեղ ստրատեգոս կարգելով Զարեհին։ Հռոմի դեմ Մագնեզիայի ճակատամարտում Անտիոքոս III Մեծի պարտություից հետո Զարեհը Ծոփքը հռչակել է կրկին անկախ թագավորություն։ Արտաքին քաղաքականության հարցերում Զարեհը դաշնակվել է Մեծ Հայքի թագավորին՝ Արտաշես Ա–ին։ Զարեհին հաջորդել է Արկաթիասը, որը հիմնել է նոր մայրաքաղաք՝ Արկաթիակերտը։ Արկաթիոսը սպանվել է Սելևկյան Անտիոքոս IV թագավորի դեմ կռվում։ Ծոփքի գահն անցել է Արկաթիոսի եղբորը՝ Մեհրուժանին, իսկ նրանից հետո՝ Արտանեսին։
Ք.ա 94 թվականին Տիգրան Բ Մեծը տապալել է Արտանեսին և Ծոփքը վերամիավորել Մեծ Հայքին ։ Մեր թվարկության չորրորդ դարին վերաբերող գրավոր վկայություններից երևում է, որ այդ ժամանակ Ծոփքը մասնատված էր վեց նախարարությունների(Շահունյաց Ծոփք, Անձիտ, Բալահովիտ, Հաշտյանք, Անգեղատուն և Մեծ Ծոփք)։ 4-րդ դարում Սասանյան Պարսկաստանի կողմից Հայաստանի դեմ մղվող զավթողական պատերազմներից օգտվելով Հռոմեական կայսրությունը գրավում է Ծոփքը։ Սկզբնական շրջանում՝ ավելի քան 170 տարի Հռոմի (ապա Բյուզանդիայի) տիրապետությունն այս երկրում ուներ սոսկ գերիշխանության բնույթ։ Այստեղ հայկական նախարարությունները պահպանում էին իրենց ֆեոդալական բոլոր իրավունքներն ու մենաշնորհումները, կայսրության կողմից կառավարիչ էր նշանակվում։ Բյուզանդիայի գերիշխանությունն արտահայտվում էր միայն նրանով, որ հայ նախարարները համարվում էին կայսրի վասալները և պարտավոր էին կայսրության սահմաններն այս մասում պաշտպանել Պարսկաստանի հարձակումներից։ Նախարարական հայաստանի վարչաքաղաքական վիճակն արմատապես փոխվեց Հուստինիանոս կայսրի օրոք՝ նրա կատարած ռազմական և վարչական ռեֆորմների ու ժառանգական կարգի մասին արձակած հրովարտակների հետևանքով։ Հուստինիանոսի այդ վերափոխումներով Նախարարական Հայաստանը վերածվեց Բյուզանդական կայսրության պրովինցիայի՝ Չորրորդ Հայք անունով։ 6-րդ դարի վերջերին, Մորիկ կայսեր օրոք, Չորրորդ Հայքի որոշ շրջաններ միացվեցին Հյուսիսային Միջագետք պրովինցիային։
7–9-րդ դարերում Ծոփքը դարձել է արաբա–բյուզանդական պատերազմների ասպարեզ և ձեռքից ձեռք անցել։ 9-րդ դարում Ծոփքի արևելյան գավառները անցել են հայ Բագրատունիներին, իսկ արևմտյան գավառները մտել Բյուզանդիայի Միջագետք բանակաթեմի մեջ։ 11-ից մինչև 13-րդ դարի սկզբները Չորրորդ Հայքը մտնում էր սելջուկյան պետության մեջ, որը 12-րդ դարից մասնատված էր առանձին էմիրությունների և սուլթանությունների, իսկ 13-րդ դարում Հայաստանի մյուս մասերի հետ միասին գրավվում է թաթար-մոնղոլների կողմից։ 1555 թվականին և 1639 թվականին Սեֆյան Իրանի և օսմանյան Թուրքիայի միջև կնքած պայմանագրով Ծոփքը զավթել են օսմանյան թուրքերը։ Ծոփքի հոծ հայությունը բնաջնջվել է 1915 թվականին, Մեծ եղեռնի ժամանակ, փրկված բեկորները տարագրվել են զանազան երկրներ։
Ճանապարհներ
Այս ճանապարհի Ամիդ (Դիարբեքիր)--Խարբերդ--Մելիտինե(Մալաթիա) հատվածն անցնում էր Ծոփքի վրայով, որը հետագա դարերում էլ պահպանեց իր առևտրատնտեսական նշանակությունը։ Դրանից բացի, Ծոփքում գուրծում էին մի քանի տեղական ճանապարհներ։ Իբրև ջրային ճանապարհ օգտագործվում էր Արածանիի ստորին հոսանքը։ Սակայն այստեղ նավարկություն էր կատարվում միայն գետի հոսանքին համընթաց ուղղությամբ։ Նշված ճանապարհների, հատկապես Պարսից «Արքայական ճանապարհ»-ի վրա ծոփքում առաջացել էին մի շարք ճանապարհային կայաններ և մի քանի խոշոր առևտրական քաղաքներ (Արշամաշատ, Արակաթիոկերտ), որոնք միաժամանակ արհեստագործության և մշակույթի կարևոր կենտրոններ էին։
Չորրորդ Հայքի ճանապարհները 7-8-րդ դարերում, արաբաբյուզանդական հարատև պատերազմների, ապա սելջուկյան ու մոնղոլական ավերիչ արշավանքների պատճառով, կորցրել էին իրենց նախկին նշանակությունը։ Այդ դարերում Չորրորդ Հայքի նախկին բարեկարգ քաղաքները, որոնք դարձել էին արհեստագործության ու առևտրի նշանավոր կենտրոններ, մասամբ ավերվում են, մասամբ էլ վեր են ածվում բերդերի։
Խորձյան
Տարածվում էր այժմյան Խորձյան գետի վերին հոսանքի շրջանում՝ առավելապես նրա աջ կողմում։ Մեծ մասամբ ծածկված էր խիտ անտառներով; Գրավում էր այժմյան Դերսիմի մի մասը։ Խորձյանի պատմական վայրերից նշանավոր է Արտալես բերդը (գրվում է նաև Արտալեսոն ձևով)։ Արտալեսը գտնվում էր Հայաստանի առաջին բաժանման գծի վրա։ Հենց այդ էր պատճառը, որ Հուստինիանոսը առանձնակի ուշադրություն դարձրեց նրա ամրացման վրա։ Հավանաբար այս գավառում էր գտնվում նաև Խոզան բնակավայրը, որը Ասողիկի և Արիստակես Լաստիվերցու մոտ հիշատակված է իբրև քաղաք ։
Հաշտյանք
Տարածվում էր Արածանիի աջ կողմում։ Արևելքում սահմանակից էր Տուրուբերանի Տարոն գավառին, իսկ արևմուտքում՝ Չորրորդ Հայքի Խորձյան և Պաղնատուն գավառներին։ Տարածքով Հաշտյանքը համընկնում է այժմյան Ճապաղջրի շրջանին։ Հաշտյանքի մի մասը պատկանում էր Արշակունիների կրտսեր ժառանգներին ։
Գավառի պատմաաշխարհագրական նշանավոր վայրը Կթառիճ բերդն էր։ Հուստինիանոս կայսրի հրամանի մեջ, ինչպես և բյուզանդական այլ աղբյուրներում, այս բերդը կոչված է Կիթարիզոն։ Հուստինիանոսի ժամանակ Կթառիճը, որպես սահմանային բերդ, հիմնովին վերակառուցվեց և ամրացվեց՝ վերածվելով բյուզանդական կայազորի կայանի։ Հետագայում բերդի շուրջը ծավալվեց նույնանուն ֆեոդալական փոքր քաղաքը։ Բերդի դիրքը շրջապատի նկատմամբ իշխող էր։ Բավական հեռու տարածությունից սառնորակ ջուր էր բերված քաղաքի ներսը։ Հեղեղումներից պաշտպանվելու համար այսգավառի բնակավայրերի զգալի մասը հին ժամանակներից ի վեր պարսպապատել են ։
Պաղնատուն
Տարածվումն էր Խորձյանից հարավ՝ Արածաբնիի աջ կողմում։ Գավառի նշանավոր վայրը Պաղին բերդն էր, որը գտնվում էր այժմ ավերակ դարձած Պաղին գյուղի տեղում։ Պաղինը հին Հայաստանի ամուր բերդերից մեկն էր։ Այս գավառից էր Հովսեփը, որը պատկանում էր Սահակի և Մեսրոպ Մաշտոցի կողմից արտասահման կրթության ուղարկված «առաջին թարգմանիչների» թվին ։
Անգեղտուն
Անգեղտունը տարածվում էր Մեծ Ծոփքից արևելք՝ Զիբենե գետի վրա ընկած լեռնային շրջանում, Հայկական Տավրոսի հարավահայաց լանջերին։ Ավանդության համաձայն, այս գավառից էր առասպելական Տորքը, որը կոչվում է Տորք Անգեղ։ Անգեղտունը պատկանում էր նույնանուն նախարարությանը։ Նրա գլխավոր բերդը Անգեղը կամ Անգղն էր, որը և համարվում էր Անգղյան նախարարների ոստանը։ Ենթադրվում է, թե այս բերդը հնագույն ժամանակների արմենական ցեղային միության կենտրոնն էր։ Անուղղակի մի քանի վկայություններից կարելի է ենթադրել, որ Անգղ բերդը 4 դարում որոշ ժամանակ անցել էր Արշակունյաց արքունիքի ձեռքը ։
Բալահովիտ
Տարածքով Բալահովիտ գավառը համընկնում է այժմյան Բալուի շրջանին, որը փռված է Արածանիի հովտում՝ Ճապաղջրի և Խարբերդի միջև։ Դաշտային գավառ է։ Ունի արգավանդ հողեր։ Գավառի և նրա կենտրոնի՝Բալու քաղաքի անունը կապված է այստեղ հնագույն ժամանակներում բնակված բալ կամ բաղ ցեղի անվան հետ։ Գավառի նշանավոր վայրը Բալու բերդն էր, որն այժմ էլ գոյություն ունի իբրև փոքր քաղաք և գտնվում է Արածանիի աջ ափին։
Անձիտ, Անձիթ կամ Հանձիթ
Այս գավառի անունը հնագույն ծագում ունի։ Տարածվում էր Արածանիի ստորին հոսանքի շրջանում՝ առավելապես նրա ձախ կողմում, համապատասխանում է այժմյան Խարբերդի շրջանին, որը հայտնի է բերրի հեղերով։
Գավառի պատմաաշխարհագրական վայրերից նշանավոր են. Մազարա.-Քաղաք։ Հավանաբար գտնվում էր Ծովք լճից արևելք գտնվող լեռնանցքների շրջանում, որոնց վրայով անցնում էր «Արքայական ճանապարհ»-ը։ Մազարան այդ ճանապարհի կարևոր կայաններից մեկն էր և միաժամանակ ամուր բերդն էր։ Խարրբերդ կամ Քարբերդ.- Համապատասխանում է այժմյան Խարփութին (Էլյազիզ),որը գտնվում է Եփրատի ստորին հոսանքի ձախ կողմում՝ մի փոքրիկ սարավանդի վրա։ Ըստ հիշատակությունների,10-13-րդ դարերում եղել է ամուր բերդ։ Ռանդեա կամ Հռանդեա.- Գտնվում էր Արածանիի ձախ ափին՝ Խարբերդից հյուսիս-արևելք։ Այս վայրը հայ ժողովրդի պատմության մեջ նշանավոր է դարձել նրանով, որ այստեղ 62 թվականին հայ- պարթևական միացյալ զորքերը խայտառակ պարտության մատնեցին հռոմեական ատվարաթիվ բանակին, որի գլխավոր հրամանատարն էր Պետոսը։ Պարտություն կրած հռոմեական զորավարը ստիպված է լինում հաշտություն խնդրել։ Նույն վայրում 63 թվականին կնքվում է դաշնագիր, որով փաստորեն Հայաստանում սկսվում է Արշակունիների թագավորության շրջանը։
Մեծ Ծոփք
Այս գավառի անունը, ինչպես և Շահունյաց Ծոփք անունը, գործածության մեջ է եղել մոտավորապես 4-րդ դարից սկսած, երբ նախկին Ծոփքը արդեն մասնատված էր առանձին նախարարությունների՝ գավառների։ Մեծ Ծոփքը տարածվում էր Արղանա գետի ավազանում։ Հարավում իր մեջ էր ընդգրկում նաև Ամիդի(Դիարբեքիրի) շրջանը։ Սակայն 6-րդ դարի վերջերին Ամիդի շրջանը Մորիկ կայսեր կողմից բաժանվում և միացվում է Հյուսիսային Միջագետքի պրովինցիային։ Հավանաբար հենց այդ ժամանակ Մեծ Ծոփքի մյուս մասն էլ միացվում է Աղձնիքին՝ կազմելով վերջինիս Նփրկետ գավառի մի մասը ։
Մեծ Ծոփքի պատմական վայրերից են. Բնաբեղ.- Բերդ։ 4-րդ դարի ամուր բերդերից մեկն էր։ Այդ ժամանակ Բնաբեղը պատկանում էր Արշակունյաց արքունիքին, և այստեղ էր պահվում արքունական գանձերի մի մասը։ Բնաբեղի դիրքը չի ճշտված, հավանաբար գտնվում էր Արղանա գետի ափին՝ տավրոսյան լեռների շրջանում։ Արկաթիոկերտ.- Հելլենիզմի դարաշրջանում եղել է Ծոփքի ծաղկած քաղաքներից մեկը։ Դժվար է իմանալ, թե երբ է հիմնադրվել, սակայն ստույգ հայտնի է, որ 3-րդ դարի վերջերին և 2-րդ դարի սկզբունքներին (ք.ա) արդեն դարձել էր առևտրի և արհեստագործության նշանակալի կենտրոն։ Քաղաքի աշխարհագրական դիրքը չի ճշտված։ Հավանաբար գտնվում էր Ծոփքի միջով անցնող վերը նշված ճանապարհի վրա։ Արղանա կամ Արզնի.- Համապատասխանում է այժմյան Արղանամադանին, որը գտնվում է Արղանա գետի ափին՝ Դիարբեքիրից հյուսիս։ Սա այժմ էլ հայտնի է որպես գունավոր մետաղների, առավելապես պղնձի հարուստ հանքատեղի։ Արղանայի պղնձահանքերը շահագործվել են դեռևս ուրարտական ժամանակներից։ Ամիդ.- Համապատասխանում է այժմյան Դիարբեքիրին, որը գտնվում է Արևմտյան Տիգրիսի աջ ափին, այնտեղ, որտեղ Տիգրիսը շեղվելով հարավային ուղղությունից, հոսում է դեպի արևելք։ Բազմաթիվ աշխարհների, պատմագիրների ու գիտնականների մոտ Ամիդ- Դիարբեքիր քաղաքը շփոթված է Տիգրանակերտ-Մարտիրուպոլսի հետ։ Մինչդեռ դրանք բոլորովին այլ քաղաքներ են։ Տիգրանակերտ-Մարտիրուպոլիսը գտնվում էր Ամիդ- Դիարբեքիրից հյուսիս-արևելք՝ Բաթման գետի աջակողմյան վտակ Ֆարկինի (Ֆարկին-սու) ափին ։
Արտաքին հղումներ
Կատեգորիա:Ծոփք Կատեգորիա:Փոքր Ասիայի պատմական շրջաններ Կատեգորիա:Փոքր Ասիա Կատեգորիա:Մեծ Հայք Կատեգորիա:Մեծ Հայքի նահանգներ
Խախեթի
Խախեթի (ხახეთი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում ։
Դիրք
Գյուղը գտնվում է ծովի մակարդակից 1120 մետր բարձրության վրա։ Շրջկենտրոն Սաչխերեից հեռու է 30 կմ։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սաչխերեի շրջան‎‎
Ձորովանց
Ձորովանց, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Միխայիլ Ցվետ
Միխայիլ Սեմյոնովիչ Ցվետ, ռուս բուսաբան–ֆիզիոլոգ և կենսաքիմիկոս։
Կենսագրություն
Ավարտել է Ժնևի համալսարանը (1893 թվականին)։ 1908 թվականից բուսաբանություն է դասավանդել Վարշավայի համալսարանում, 1908 թվականից՝ պոլիտեխնիկական ինստիտուտում, 1917 թվականից՝ Ցուրևի (այժմ՝ Տարտու), 1918 թվականից՝ Վորոնեժի համալսարանների պրոֆեսոր։ Հիմնական աշխատանքները վերաբերում են բույսերի պլաստիդների և պիգմենտների ուսումնասիրմանը և դրանց հետա–զոտության մեթոդների մշակմանը։ Կարևոր նշանակություն ունի տարբեր կլանիչներով (ադսորբենտներ) հետազոտվող խառնուրդի բաղադրիչների ընտրողական կլանման վրա հիմնված նյութերի բաժանման Ցվետի մեթոդը (1903 թվականին)։ Այդ մեթոդով մաքուր ձևով առանձնացրել է a, b և с քլորոֆիլները և քսանտոֆիլի որոշ իզոմերներ։ Ցվետի հայտնագործությունը հիմք է հանդիսացել քրոմատագրաֆիայի մի շարք նոր ուղղությունների ստեղծման համար։
Ծանոթագրություններ
Կատեգորիա:Ռուս բուսաբաններ Կատեգորիա:Ժնևի համալսարանի շրջանավարտներ Կատեգորիա:Ռուս ֆիզիոլոգներ Կատեգորիա:Ռուս կենսաքիմիկոսներ Կատեգորիա:Ռուս քիմիկոսներ Կատեգորիա:Ռուս կենսաբաններ
Տիսկռե
Տիսկռե (Tiskre), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 868 մարդ։
Արտաքին հղումներ
Կատեգորիա:Էստոնիայի Հարյումաա նահանգի Հառկու շրջանի բնակավայրեր Կատեգորիա:Էստոնիայի գյուղեր
Prima ZOOM
Prima ZOOM, չեխական վավերագրական ուղղվածության թվային հեռուստաալիք։ Սկսել է հեռարձակվել 2013 թ. փետրվարի 1-ից։ Հեռուստաալիքը հասանելի է թվային հեռուստատեսային կայանների, նաև ալեհավաքային և կաբելային հեռուստատեսությամբ։
Արտաքին հղումներ
Կատեգորիա:Չեխիայի հեռուստաընկերություններ Կատեգորիա:Ուսուցողական հեռուստաընկերություններ Կատեգորիա:Չեխալեզու հեռուստաալիքներ
Ինքնանկար հայելու մեջ (Արփենիկ Նալբանդյան)
«Ինքնանկար հայելու մեջ», ՀԽՍՀ վաստակավոր նկարչուհի Արփենիկ Նալբանդյանի 1960 թվականին ստեղծած կտավը։ Գտնվում է Իսաբեկյան ընտանիքի հավաքածուում ։
Կտավն ունի 89 սմ բարձրություն, 125 սմ լայնություն, նյութը՝ կտավ, յուղաներկ։
Նկարագրություն
1960 թվականին ստեղծված «Ինքնանկար հայելու մեջ» կտավը Արփենիկ Նալբանդյանի երևանյան հասուն շրջանի ստեղծագործություններից է։ Կտավում հեղինակը միաձուլել է գեղանկարչական երկու տարբեր ժանրեր։ Առաջնային հատվածում նկարչուհին պատկերել է տաք ու վառ գունային թրթռուն վրձնահարվածներով նատյուրմորտ՝ հետին հարթություն մղելով սեփական ինքնանկարը և ստեղծելով գունային ներդաշնակ հակադրություն։ Իր ինքնանկարում Արփենիկ Նալբանդյանը արտացոլել է հայուհու դասական կերպարը։
Արտաքին հղումներ
Կատեգորիա:Արփենիկ Նալբանդյանի նկարներ Կատեգորիա:1960 նկարներ Կատեգորիա:Կանայք կտավներում
Ահաբեկչություն «Թևեր» Ռոք-փառատոնում
Ահաբեկչություն «Թևեր» Ռոք-փառատոնում, տեղի է ունեցել 2003 թվականի հուլիսի 5-ին «Տուշինսկայա» մետրոյի և Մոսկվայի Տուշինի օդանավակայանի մոտ։
Ահաբեկչություն
Պաշտոնական վարկածի համաձայն՝ «Թևեր» փառատոնում իրեն պայթեցրել է 20-ամյա չեչեն Զուլիհան Էլիխաջիևան ։ Նա գործի է դրել պայթուցիկ սարքը, սակայն այն չի պայթել։ 15 րոպե անց Էլիխաջիևայից մի քանի քայլ հեռավորության վրա իրեն պայթեցրել է մեկ այլ մահապարտ ահաբեկիչ՝ 26-ամյա Զինաիդա Ալիևան։
Զոհեր
Պայթյունի հետեւանքով 11 մարդ զոհվել է տեղում, իսկ առնվազն 60-ը տարբեր աստիճանի վնասվածքներով տեղափոխվել են Մոսկվա քաղաքի հիվանդանոցներ։ Չորս վիրավորներ հետագայում մահացել են պայթյունի հետևանքով ստացած վնասվածքներից ։
Հիշողություն
Երկրորդ մահապարտի իրականացրած պայթյունի վայրում տեղադրվել է ահաբեկչության զոհերի անուններով հուշաքար ։
Ծանոթագրություններ
Կատեգորիա:Մոսկվայում իրականացված ահաբեկչական գործողություններ
Արտակ Ալեքսանյան (պետական գործիչ)
Արտակ Գրիգորի Ալեքսանյան, հայ պետական գործիչ, տնտեսագետ։
Կրթություն
1995-1997 թթ. սովորել է Երևանի թիվ 112 միջնակարգ դպրոցում, 1997-1999 թթ.՝ Նիկոլ Աղբալյանի անվան թիվ 19 միջնակարգ դպրոցում, 2000-2003 թթ.՝ Անգլիայի Royal Russel school դպրոցում, 2005 թվականին ավարտել է Խաչիկ Դաշտենցի անվան թիվ 114 ավագ դպրոցը։ 2005-2009 թթ. սովորել և ավարտել է Հայաստանի պետական տնտեսագիտական համալսարանի բիզնեսի կազմակերպում ֆակուլտետում, 2009-2012 թթ.՝ Երևանի պետական համալսարանի տնտեսագիտության տեսություն ֆակուլտետում։
Աշխատանքային գործունեություն
2011-2013 թվականներին աշխատել է Մալաթիա-Սեբաստիա վարչական շրջանի ղեկավարի տեղակալ, 2013 թվականից՝ Մալաթիա-Սեբաստիա վարչական շրջանի ղեկավար ։
Ծանոթագրություններ
Կատեգորիա:Հայ պետական գործիչներ Կատեգորիա:ՀՊՏՀ շրջանավարտներ Կատեգորիա:ԵՊՀ շրջանավարտներ Կատեգորիա:Հայ տնտեսագետներ
Կլեստովո (գյուղ, Դուխովշչինսկի շրջան)
Կլեստովո (Клестово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմել է 2 մարդ։
Գտնվում է շրջանի հյուսիսային մասում՝ Դուխովշչինա քաղաքից 30 կմ հյուսիս-արևմուտք, Սմոլենսկ-Նելիդովո P136 մայրուղուց 0,1 կմ արևմուտք, Արժատ գետի ափին։ Յարցևո երկաթուղային կայարանը, Մոսկվա-Մինսկ գծի վրա, գտնվում է գյուղից 50 կմ հարավ-արևելք։
Պատմություն
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին ։ 1942 թվականի մարտ-ապրիլ ամիսներին Յարոսլավլի 234-րդ կոմունիստական հրաձգային դիվիզիայի մարտերի արդյունքում ջախջախվել են հակառակորդի հետևյալ ստորաբաժանումները՝ 7-րդ տանկային դիվիզիան (վերմախտ), 689 և 404, 246, ինչպես նաև 380 շարասյունը, 418 շինարարական գումարտակը, 210 շինարարական գումարտակը, 984 պահեստային շինարարական գումարտակը, 246 հետախուզական, հեծանվային էսկադրոնը՝ 246 մի մասը՝ ներառյալ նրա շտաբը։ Հակառակորդը մեծ կորուստների գնով կարողացել է հետ քաշել ստորաբաժանումները Վերդինո հատվածում, Կլեստովո 2-3 կմ, Մուժիցկոե-Ուզվոզ-Միլյուտինա հատվածում` 0,5-1 կմ և Լիտվինով-Ամշարա հատվածում (մայրուղու երկայնքով) 4-5 կմ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Մայքլ Մեդսեն
Մայքլ Մեդսեն (անգլերեն՝ Michael Madsen, ), ամերիկացի կինոդերասան, ռեժիսոր, պրոդյուսեր, գրող և լուսանկարիչ։
Խաղացել է 150-ից ավելի գեղարվեստական ֆիլմերում, որոնցից կարելի է առանձնացել «Կատաղած շները», «Սպանել Բիլին», «Դոննի Բրասկո», Ջեյմս Բոնդի ֆիլմերից «Մեռիր, բայց ոչ հիմա»-ն, «Մեղքերի քաղաքը» և այլ հայտնի ֆիլմեր, որոնցում Մեդսենը խաղացել է գլխավոր դերեր։ Մեծ մասամբ մարմնավորել է «հմայիչ, անհոգ, ահավոր սրիկաների» ։ Հաճախ համագործակցել է հանրահայտ կինոռեժիսոր Քվենտին Տարանտինոյի հետ։
Կատարել է նաև հնչյունավորումներ «Grand Theft Auto III», «True Crime: Streets of L.A.», «DRIV3R»։ Հնչյունավորել է նաև «Կատաղած շները» ֆիլմի հիման վրա ստեղծված խաղում իր իսկ խաղացած կերպարին (Միստր Բլանդ)։
Հին Հռոմի խոհանոց
Հին Հռոմի խոհանոցը և սնվելու կուլտուրան մշակվել և փոփոխվել են հինհռոմեական պետության գոյության ամբողջ ընթացքում։ Սկզբնական շրջանում Հին Հռոմի կերակուրը շատ պարզ էր։ Խոհարարական արվեստը Հռոմում սկսել է զարգանալ, սկսած մ.թ.ա. III դարից, ավելի ուշ գտնվել է հին հունական մշակույթի ազդեցության տակ, ապա կայսրության ընդլայնումը նպաստեց հինհռոմեական խոհանոցի ռեցեպտուրայի և ճաշարանային սովորույթների զարգացմանը։
Սննդամթերքներ
Հռոմեացիների մեծամասնությունը շատ հասարակ էր սնվում, նրանց ամենօրյա սնունդը կազմում էր հիմնականում ցորենը, որից պատրաստվում էին հաց և շիլա։ Հռոմեացիների օրապահիկում ներառվում էին նաև միրգ և բանջարեղեն։ Հետանտիկյան հեղինակների կարծիքով հիմնական սննդամթերք են հանդիսացել հացը և գինին։
Որոշ քաղաքներ և հայտնի են եղել իրենց սննդամթերքով. օրինակ, Վենաֆրոյում և Կազինայում պատրաստել են առաջին տեսակի ձիթայուղ, Պոմպեյում եղել է ձկնային սոուսի (լատ. liquamen, ռուս. Гарум ) խոշոր արտադրություն
Բանջարեղեն
Բանջարեղենից հայտնի են եղել գլուխ սոխը, սխտորը, գազարը, հազարը, շաղգամը, բողկը։ Հայտնի են եղել կաղամբի մի քանի տեսակներ; կաղամբն օգտագործել են քացախի հետ անեփ վիճակում, շոգեխաշել են և կերել համեմունքների և աղի հետ, ճարպի հետ։
Կատեգորիա:Հռոմեական խոհանոց Կատեգորիա:Հին հռոմեական մշակույթ Կատեգորիա:Պատմական խոհանոցներ
Ազգային անվտանգություն (ֆիլմ, 2003)
«Ազգային անվտանգություն» (National Security) ռեժիսոր Դենիս Դուգանի ֆիլմերից, որի գլխավոր դերերը մարմնավորում են Մարտին Լոուրենսը, Սթիվ Զանը, Կոլմ Ֆիորը, Բիլ Դյուկը, Էրիկ Ռոբերտսը, Տիմոտի Բասֆիլդը, Ռոբին Լին, Մեթ ՄակԿոյը, Բրեթ Կալենը, Կլեո Կինգը։
Սյուժե
Ոստիական դառնալը շատ տղաների երազանքն է։ Սպա դառնալը ոստիկանական ակադեմիայի կուրսանտներից շատերի երզանքն է։ «Ազգային անվտանգության» սպալինելը միայն մի բան է նշանակում՝ լինել անհաջողակ։ Էռլ Մանտգոմերին այդտեղ է հայտնվել ոստիկանության կարգը պարբերաբար խախտելու պատճառով։ Իսկ դրանից առաջ նա զրպատել է ոստիկան Հենկ Ռաֆերտիին և վերջինս վեց ամիս անցկացրել է բանտում։ Ճակատագրի բերումով նրանք դառնում են գործընկերներ և դրանից հետո քաղաքի անդորրը խախտվում է։ Շատերն են երազում այն աշխարհ ուղարկել այս զույգին, եթե, իհարկե, վերջիններս իրենք իրենց վերջ չտան։
Արտաքին հղումներ
Կատեգորիա:2003 ֆիլմեր Կատեգորիա:Դենիս Դուգանի ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան քրեական ֆիլմեր Կատեգորիա:Անգլերեն ֆիլմեր Կատեգորիա:Բադի մուվի Կատեգորիա:Ֆիլմեր ոստիկանների մասին Կատեգորիա:Columbia Pictures ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան էքշն կինոկատակերգություններ Կատեգորիա:Ամերիկյան քրեական կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Կալիֆոռնիայում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան բադի մուվի կինոկատակերգություններ
Ալենինո (գյուղ, Նովոդուգինսկի շրջան)
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Ղարադեր
Ղարադեր, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մհեր Մկրտչյանի դիմանկարը (Արփենիկ Նալբանդյան)
«Մհեր Մկրտչյանի դիմանկարը», ՀԽՍՀ վաստակավոր նկարչուհի Արփենիկ Նալբանդյանի 1961 թվականին ստեղծած կտավը։ Գտնվում է Հայաստանի ազգային պատկերասրահի հավաքածուում ։
Կտավն ունի 50,5 սմ բարձրություն, 55 սմ լայնություն, նյութը՝ կտավ, յուղաներկ։
Նկարագրություն
«Մհեր Մկրտչյանի դիմանկարը» կտավը Արփենիկ Նալբանդյանը ստեղծել է 1961 թվականին։ Կտավում նկարչուհին պատկերել է Մհեր Մկրտչյանի հոգեկան և զգայական ապրումները։
Արոնե
Արոնե (Arrone), կոմունա Իտալիայում, գտնվում է Ումբրիա մարզի Տեռնի գավառում ։
Բնակչությունը կազմում է 2908 մարդ (2011), բնակչության խտությունը՝ 70.86 մարդ/կմ²։ Տարածքը կազմում է 41,04 կմ²։ Փոստային ինդեքս՝ 5031։ Հեռախոսային կոդ՝ 00744։
Հովհաննես Մկրտիչը համարվում է կոմունայի հովանավոր սուրբը։ Տոնը նշվում է ամեն տարի հունիսի 24-ին։
Ժողովրդագրություն
Բնակչության թվաքանակի փոփոխությունները.
Մյոթցինգ
Մյոթցինգ (Mötzing), կոմունա Գերմանիայում՝ Բավարիա երկրամասում։
Արտաքին հղումներ
Կատեգորիա:Գերմանիայի բնակավայրեր
Բերեստովսկի (Կույբիշևի շրջան)
Բերեստովսկի (Берестовский), գյուղ (խուտոր) Ռուսաստանի Դաշնության Ռոստովի մարզի Կույբիշևի շրջանում։ Մտնում է Կույբիշևի գյուղական համայնքի կազմի մեջ։
Կատեգորիա:Ռոստովի մարզի Կույբիշևի շրջանի բնակավայրեր Կատեգորիա:Ռուսաստանի խուտորներ
Մեժիլեսկա
Մեժիլեսկա (Межиліска), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Մեժիլեսկա գյուղում բնակվում էր 250 մարդ։ Բնակավայրը զբաղեցնում է 1207 կմ² տարածք։ Բնակչության խտությունը կազմում էր 207,13 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նարոդիչի շրջանի բնակավայրեր Կատեգորիա:Ուկրաինայի գյուղեր
(1930) Լյուցիֆեր
Միջին հեռավորությունը Արեգակից կազմում է 2,896738 ա. մ., առավելագույնը մոտենում է 2,4768 ա. մ. հեռավորության վրա և հեռանում 3,3167 ա. մ. ։ Արեգակի շուրջ մեկ ամբողջական պտույտ է կատարում 1800,79 երկրային օրվա ընթացքում, իր ուղեծրով շարժվելով միջինում 0,199913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,09° անկյուն։
Արտաքին հղումներ
Կատեգորիա:1964 թվականին հայտնաբերված աստղագիտական մարմիններ Կատեգորիա:Էլիզաբեթ Ռյոմերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուշչինցի
Գուշչինցի (Гущинці), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1468 թվականին։
2001 թվականի տվյալներով Գուշչինցի գյուղում բնակվում էր 2 571 մարդ։ Բնակավայրը զբաղեցնում է 3899 կմ² տարածք։ Բնակչության խտությունը կազմում էր 659,4 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կալինովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1468 թվականին հիմնադրված բնակավայրեր
Էլդեր Պոշտիգա
Էլդեր Մանուել Մարկիշ Պոշտիգա (Hélder Manuel Marques Postiga, ), պորտուգալացի ֆուտբոլիստ, «Ռիու Ավի» ակումբի հարձակվող։